b"\n_START_ARTICLE_\nMem\xc3\xb2ria de l\xc3\xadnia de retard\n_START_PARAGRAPH_\nUna  mem\xc3\xb2ria de l\xc3\xadnia de retard  \xc3\xa9s un dispositiu capa\xc3\xa7 d'emmagatzemar dades aprofitant el temps que necessita un senyal per a propagar-se per un medi f\xc3\xadsic. Un exemple t\xc3\xadpic s\xc3\xb3n les mem\xc3\xb2ries de l\xc3\xadnia de retard de mercuri. Aquestes estan constitu\xc3\xafdes per un tub farcit de mercuri amb un transductor, habitualment piezoel\xc3\xa8ctric, a cada extrem._NEWLINE_Se sol utilitzar mercuri perqu\xc3\xa8 la seva imped\xc3\xa0ncia ac\xc3\xbastica \xc3\xa9s pr\xc3\xa0cticament la mateixa que la dels transductors piezoel\xc3\xa8ctrics de quars, el que redueix les p\xc3\xa8rdues d'energia i les reflexions en convertir el senyal d'el\xc3\xa8ctric a ac\xc3\xbastic i viceversa. Per contra, l'elevada velocitat del so en ell (1450 m/s) fa que la capacitat d'un dispositiu sigui menor que si es fes servir aire. A aix\xc3\xb2 cal sumar-li el seu elevat preu i la seva toxicitat. Finalment, per aconseguir la m\xc3\xa0xima adaptaci\xc3\xb3 d'imped\xc3\xa0ncies \xc3\xa9s necessari mantenir-lo a una temperatura de 40 \xc2\xb0C, amb el conseg\xc3\xbcent despesa extra d'energia.\n_START_SECTION_\nMode de funcionament\n_START_PARAGRAPH_\nEl primer transductor converteix les dades, en forma el\xc3\xa8ctrica, a una ona ac\xc3\xbastica que es propaga pel mercuri l\xc3\xadquid. Quan aquesta ona arriba a l'altre extrem genera un senyal el\xc3\xa8ctric en el segon transductor, la qual \xc3\xa9s amplificada i realimentat al primer. Es forma aix\xc3\xad un circuit tancat en el que les dades circulen constantment per el mercuri. Llegint el senyal de sortida del segon transductor \xc3\xa9s possible accedir a les dades emmagatzemades, i alterant adequadament el senyal injectat en el primer es poden modificar aquests.\n_START_SECTION_\nCapacitat d'emmagatzematge\n_START_PARAGRAPH_\nLa capacitat de cada l\xc3\xadnia de retard dep\xc3\xa8n de la velocitat de propagaci\xc3\xb3 d'una ona en el medi f\xc3\xadsic que constitueix la mem\xc3\xb2ria, de la mida o durada de cada bit i de la longitud de la l\xc3\xadnia de retard. Aix\xc3\xad, si el senyal el\xc3\xa8ctric de cada bit dura B segons i la velocitat de propagaci\xc3\xb3 en el medi \xc3\xa9s V metres/segon, tenim que la pertorbaci\xc3\xb3 de cada bit en el medi ocupa B * V metres, per tant, una mem\xc3\xb2ria amb una longitud de L metres podr\xc3\xa0 emmagatzemar L/(B * V) bits."